زۆران

زۆران () شێوازێک لە وەرزشی زۆرانبازییە کە بە شێوەیەکی تایبەت لەنێوان کوردەکان و بە تایبەت ناوچەی باشووری ڕۏژھەڵاتی کوردستان باوە. زۆران وەرزشێکی کۆن و ڕەسەنی کوردەکانە کە لە ناوچەی کرماشان لە سەردەمێکی زووەوە باو بووە. شیای گۆتنە کە زۆرانبازی شێوازەکانی جیاوازێکی ھەیە و زۆران یەکێک لەو شێوازانەیە کە تەنیا تایبەت بە کوردەکانە و یاسا و ڕێسای لەگەڵ زۆرانبازییەکانی دیکە جیاوازیی ھەیە.

 وشەی زۆران 
وشەی زۆران/زووران وشەیەکی کوردییە و بە گشتی بە واتای زۆرانبازییە. لە ھەموو شێوەزارەکانی کوردی بەم وەرزشە زۆران/زووران دەگۆترێت کە ھاواتای وشەی Wrestling لە زمانی ئینگلیزیدایە. بەو کەسە کە زۆران دەکات، زۆرانباز یان زۆرانگیر و بە شوێنی ئەنجامی ئەو وەرزشە زۆرخانەدەگۆترێت.جەلیلیان، ئاکۆ. ٢٠٠٦. فەرھەنگی باشوور (کوردی-کوردی-فارسی)، تاران: پورسمان، چاپی یەکەم؛ پ ٤٠٤.

 زۆران لە ئێران و ڕۆژھەڵاتی کوردستاندا 
وەرزشی زۆران لە مانگی تەممووزی ٢٠١٥ وەکوو بەشێکی نەریتی خەڵکی پارێزگای کرماشان خرایە ناو پێڕستی کەلەپووری چاندی نەتەوەیی ئێران.ھەواڵنێریی خوێندکارانی ئێران (ئیسنا): «زۆران» بە ناوی کرماشان خرایە نێو پێڕستی کەڵەپووری نەتەوەیی ئێران، نووسراو لە ١٤ی تەممووزی ٢٠١٥؛ سەردان لە ١٢ی تەممووزی ٢٠٢٢. لە ئێڕان بە شێوازەکانی جۆراوجۆری وەرزشی زۆرانبازی کە لە ناوچەکانی جیاجیا وەکوو گیلان، مازەندەران، کوردستان و … ھەیە و لەگەڵ زۆرانبازیی ئستانداردکراوی جھانی جیاوازیی ھەیە، (زۆرانبازیی پاڵەوانی) دەڵێن. یاسا و ڕێسای زۆرانبازییە پاڵەوانییەکانی دیکەش لە ھەموو ناوچەکانی دیکەی ئێڕان لەگەڵ یەکەوە جیاوازییان ھەیە.ھەمشەھری ئۆنلاین: یارییە کۆنەکانی کرماشان و چارەکردنی بێتاقەتیی کۆرۆنایی، نووسراو لە ٣ی نیسانی ٢٠٢٠؛ سەردان لە ١٢ی تەممووزی ٢٠٢٢.

ئێستاکە لە پارێزگای کرماشان «دەستەی وەرزشە گوندی و بنەکییەکان» لەسەر وەرزشی زۆران چەودێری دەکات و بە بەڕێوەبردنی کارگەکانی فێرکردن لە پارێزگای کرماشان، کارتی سەرپەرشتی و داوەری بۆ چالاکانی ئەم وەرزشە دەردەبرێت.ھەواڵنێریی خوێندکارانی ئێران (ئیسنا): جلوبەرگی فەرمی بۆ «زۆران» دابین دەکرێت/ دۆزینەوەی ۱۱۰ یاریی ڕەسەنی بنەکی لە کرماشاندا، نووسراو لە ١ی ئابی ٢٠٢٠؛ سەردان لە ١٢ی تەممووزی ٢٠٢٢. «دەستەی وەرزشە گوندی و بنەکییەکان» ھەروەھا دەیھەوێت جلوبەرگێکی تایبەت و فەرمی بۆ وەرزشی زۆران دابین بکات و ھەروەھا خوازیاری خستنی ئەم وەرزشە لەنێوی پێڕستی کەلەپووری جھانی بە ناوی وڵاتی ئێرانە. ھەروەھا خەریکی سازکردنی گۆڕەپانێک بۆ زۆران لە پارێزگای کرماشانن.ھەواڵنێریی خوێندکارانی ئێران (ئیسنا): جلوبەرگی فەرمی بۆ «زۆران» دابین دەکرێت/ دۆزینەوەی ۱۱۰ یاریی ڕەسەنی بنەکی لە کرماشاندا، نووسراو لە ١ی ئابی ٢٠٢٠؛ سەردان لە ١٢ی تەممووزی ٢٠٢٢.

جگە لەمانە ئەنجمەنێکیشیان لەژێر ناوی «ئەنجمەنی زۆرانی ئێران» دامەزراندووە کە لەسەر چالاکییەکانی زۆران لە سەرانسەری ئێران بە تایبەت پارێزگاکانی کرماشان، کوردستان و ئیلام چەودێری دەکات.ھەواڵنێریی کۆماری ئیسلامی (ئیرنا): «زۆران» دەخرێتە نێوی پێڕستی کەڵەپووری جھانی، نووسراو لە ٣١ی تەممووزی ٢٠٢٠؛ سەردان لە ١٢ی تەممووزی ٢٠٢٢.

 ئەمانەش ببینە 
 زۆرانبازی
 زۆرانبازی بە چۆخە
 زۆرانبازیی لووچوو
 زۆرانبازیی گیلەمەردی

 سەرچاوەکان 

پۆل:زۆرانبازی
پۆل:شێوازەکانی زۆرانبازی
پۆل:وەرزش لە پارێزگای کرماشان
پۆل:وەرزشەکانی کوردی